Leo Sayer kom saam met SA sterre sing | Netwerk24
Toutrekkery oor wie Joshua volgende gaan pak
Twee boksbeheerliggame trek tou oor wie volgende teen die swaargewigkampioen Anthony Joshua van Brittanje moet boks.
Hawies en Cheetahs wéét wat wag in 2020
Hawies Fourie, Cheetahs-afrigter, sien uit na 2020 omdat sy span dan vroeg ’n hele paar tuiswedstryde het.
Niemand wil prinses Diana se ‘dansrok’ vir regte prys koop
Prinses Diana se ikoniese blou fluweelrok wat sy gedra het toe sy met John Travolta in die Withuis gedans het, kon nie opgeveil word nie.
Deur Kunsredaksie 14 November 2019 15:10
Leo Sayer. Foto: Ed Fielding
Dié popsanger wat bekendheid verwerf het met liedjies soos “One Man Band”, “You Make Me Feel Like Dancing” en “When I Need You”, gaan saam met 11 plaaslike musieksterre in ’n spesiale Kerskonsert optree.
In Kersfees Skouspel gaan Sayer (71) die verhoog deel met onder andere Nianell, Jak de Priester, Mathys Roets, Joshua na die Reën, Monique, Pieter Smith en Tasché, wenner van die derde reeks van The Voice SA.
Sayer sê in ’n verklaring hy is verheug om kort voor Kersfees ’n draai in Suid-Afrika te maak.
“Ek is so bly ek kan deel wees van die besonderse Kersproduksie, want Kerstyd is ’n spesiale tyd. Natuurlik gaan ek ’n paar van my treffers sing, maar die fokus gaan op Kersmusiek wees,” sê hy.
“Ek sien vreeslik daarna uit om saam met Suid-Afrikaanse kunstenaars op te tree. Ek wil nie te veel uitlap nie, maar ek gaan ’n liedjie of twee saam met die wonderlike, talentvolle kunstenaars sing.”
Frans Swart, besturende direkteur van Lefra Produksies, wat Kersfees Skouspel vervaardig, is net so in sy noppies oor Sayer se betrokkenheid.
“Ons het elke jaar ’n internasionale kunstenaar by Kersfees Skouspel,” sê Swart in ’n mediaverklaring.
“Verlede jaar het ons gehore (die Belgiese sangeres) Dana Winner vreeslik geniet en ek glo Sayer gaan net so ’n treffer wees.”
Die Engels-Australiese sanger het volgens sy webwerf, www.leosayer.com, 18 albums uitgereik, waarvan vier samestellings is. Benewens sy eie musiek het hy liedjies geskryf vir ander topkunstenaars soos Tina Turner, Dolly Parton en Cliff Richard.
Kersfees Skouspel word vanjaar op 14 Desember om 20:00 by GrandWest in Kaapstad aangebied. Kaartjiepryse wissel tussen R220 en R450. Bespreek by Computicket.
Die konsert word op 16 Desember om 15:00 in die Sun Arena in Pretoria herhaal. Kaartjiepryse wissel tussen R135 en R450. Bespreek by Computicket.
Meer oor: Musiek | Jak De Priester | Nianell | Kerfees Skouspel | Leo Sayer